stanford-oval/wikipedia huggingface dataset:
אוליבר נורווד
קריירת מועדונים

נורווד החל את הקריירה שלו בקבוצת הילדים של מנצ'סטר יונייטד. ב-16 בספטמבר 2010 הוא הושאל לקרלייל יונייטד לחודש אחד. יומיים לאחר מכן ערך את הופעת הבכורה שלו בקריירה בתיקו 0-0 מול ברייטון אנד הוב אלביון.
ב-24 באוגוסט 2011 הושאל לסקאנת'ורפ יונייטד לחצי שנה. ב-25 באוגוסט 2011 ערך את הופעת הבכורה שלו בסקאנת'ורפ במסגרת הסיבוב השני של גביע הליגה האנגלי מול ניוקאסל יונייטד. ב-25 באוקטובר 2011 הבקיע את שער הבכורה שלו בתיקו 2-2 מול האדרספילד טאון.
בינואר 2012 הושאל לקובנטרי סיטי. ב-4 בפברואר 2012 ערך את הופעת הבכורה שלו בקובנטרי בהפסד 2–3 לאיפסוויץ' טאון. ב-21 במרץ 2012 הבקיע את שער הבכורה שלו במועדון בתיקו 2-2 מול קארדיף סיטי בדקה ה-95 של המשחק. שלושה ימים לאחר מכן הבקיע שער נוסף בניצחון 0–2 על פורטסמות'.
בסיום עונת 2011/2012 הוא סירב להצעה של יונייטד להאריך את חוזהו, על מנת לחתום בקבוצה בה יוכל לקבל יותר דקות משחק. ב-29 ביוני 2012 חתם בהאדרספילד טאון לשלוש שנים תמורת 505 אלף אירו. ב-17 באוגוסט ערך את הופעת הבכורה שלו בהרדספילד בניצחון 0–1 על קארדיף סיטי.
בקיץ 2014 חתם ברדינג. ב-23 באוגוסט 2014 ערך את הופעת הבכורה שלו ברדינג בהפסד 0–4 לנוטינגהאם פורסט.
ב-3 באוגוסט 2016 חתם בברייטון אנד הוב אלביון לשלוש שנים. ב-16 באוגוסט 2016 ערך את הופעת הבכורה שלו בקבוצה בניצחון 0–3 על רוטרהאם יונייטד. בסיום העונה העפילה ברייטון לפרמייר ליג לאחרי 34 שנים בליגות הנמוכות.
ב-25 ביולי 2017 הושאל לפולהאם. ב-5 באוגוסט ערך את הופעתו הבכורה בתיקו 1-1 מול נוריץ' סיטי.
ב-13 באוגוסט 2018 הושאל לשפילד יונייטד, וב-1 בינואר 2019 חתם על חוזה קבוע בקבוצה.
ב-23 באוגוסט 2024 חתם בסטוקפורט קאונטי.
קריירה בינלאומית

עד גיל 17 היה נורווד חלק מסגל נבחרות הנוער של אנגליה. בגיל 19 החליט לנצל את מוצאו הצפון אירי ולייצג את צפון אירלנד.
ב-11 באוגוסט 2010 ערך את הופעת הבכורה שלו בנבחרת בהפסד 0–2 למונטנגרו. הוא השתתף עם הנבחרת ביורו 2016.
אוניברסיטת פורטסמות'

| --- | --- |


 אוניברסיטה ציבורית
 תקופת הפעילות:  1869–הווה (כ־155 שנים) 
 מיקום
 מיקום:  University of Portsmouth, University House, Winston Churchill Avenue, Portsmouth, Hampshire, PO1 2UP 
 מדינה:  הממלכה המאוחדת הממלכה המאוחדת
 קואורדינטות:  50°47′43″N 1°05′37″W﻿ / ﻿50.7953°N 1.0936°W﻿ / 50.7953; -1.0936
 www.port.ac.uk
 he
 
אוניברסיטת פורטסמות' (באנגלית: University of Portsmouth) היא אוניברסיטה ציבורית הממוקמת בעיר פורטסמות' שבאנגליה. באוניברסיטה יש מגוון רחב של מקצועות שניתן ללמוד, כגון רפואה, יחסים בין-לאומיים, מתמטיקה וקרימינולוגיה.
הערות שוליים

↑  Compand Information, באתר "University of Portsmouth" (באנגלית)
| --- | --- |
בקרת זהויות :  NLI: 987007441682405171  BIBSYS: 90771505  GND: 5057439-5  ISNI: 0000 0001 0728 6636  LCCN: no94027497  SUDOC: 242555985  VIAF: 151562851   WorldCat (עם VIAF): 151562851
אוליבר נאסן

ערך זה עוסק במלחין ומנצח בריטי. אם התכוונתם לרוכב אופניים בלגי (Naesen), ראו .
| --- | --- |

אוליבר נאסן, 2008
 לידה:  12 ביוני 1952 גלאזגו, סקוטלנד, הממלכה המאוחדת 
 פטירה:  8 ביולי 2018 (בגיל 66) Snape, הממלכה המאוחדת 
 מוקד פעילות:  הממלכה המאוחדת 
 מקום לימודים:  בית הספר פרסל למוזיקאים צעירים 
 סוגה:  אופרה 
 שפה מועדפת:  אנגלית 
 חברת תקליטים:  דויטשה גרמופון 
 פרסים והוקרה:  פרס סטוגר (1990)  פרס נמרס למלחינים (2006)  מדליית המלכה למוזיקה (2015)  מפקד במסדר האימפריה הבריטית  Royal Philharmonic Society Music Awards  פרס דיטסון לניצוח 
 פרופיל ב-IMDb
 
אוליבר נאסן (באנגלית: Oliver Knussen;‏ 12 ביוני 1952 - 9 ביולי 2018) היה מלחין ומנצח בריטי.
ביוגרפיה

אביו, סטוארט נאסן, היה נגן קונטרבס ראשי של התזמורת הסימפונית של לונדון. הוא למד קומפוזיציה אצל ג'ון למברט ובנג'מין בריטן עודד אותו להמשיך בכיוון זה. במשך כמה עונות קיץ למד אצל גונתר שולר בפסטיבל המוזיקה בטנגלווד, מסצ'וסטס. בהמשך התמנה לראש פעילויות המוזיקה בת-זמננו בטנגלווד, תפקיד שבו כיהן בין 1986 ל-1998.
הופעתו הראשונה של נאסן כמנצח הייתה בגיל 16, כאשר ניצח על התזמורת הסימפונית של לונדון בנגינת הסימפוניה הראשונה שלו, שכתב כנער, בשנים 1966–1967. נאסן היה מנצח אורח ראשי של התזמורת הפילהרמונית של האג, הולנד) מ-1992 עד 1996, ומנהל אמנותי שותף של פסטיבל אלדבורו בין 1983 ל-1998. עוד היה המנהל המוזיקלי של הסינפונייטה של לונדון בשנים 1998 - 2002 וכן מנצח כבוד שלה. בין היתר עשה סדרת הקלטות עם תזמורת קליבלנד.
נפטר ב- 8 ביולי 2018.
יצירותיו

סימפוניה שנייה (פרס מרגרט, טנגלווד 1971)
המהומים ושירים של פו הדב (1970 - 1983)
Océan de Terre (אוקיינוס כדור הארץ) (1972 - 1973)
מחולות אופליה, ספר 1 (הזמנה ליובל המאה של סרגיי קוסביצקי, 1975)
חצוצרות (1975)
תמונה תלת-חלקית (סתיו, קנטטה, שיר ערש לסוניה, 1075 - 1977)
מרדף (1979)
סימפוניה שלישית (1973 - 1979)
יצירותיו החשובות משנות ה-80' הן שתי "אופרות הילדים" שלו, "ארץ יצורי הפרא" ו"היגלטי פיגלטי פופ!", שתיהן לליברית מאת מוריס סנדק.
נאסן היה נשוי לסו נאסן, שהייתה מפיקה ובמאית של תוכניות מוזיקה בטלוויזיה הבריטית והמנהלת החינוכית של התזמורת הפילהרמונית של לוס אנג'לס. לזוג נולדה בת בשם סוניה. סו נאסן מתה בשנת 2003. אוליבר נאסן כתב את "שירים לסו" לזכר אשתו המנוחה והיצירה הושמעה בביצוע בכורה עולמי בשיקגו, בשנת 2006.
אוניברסיטת אלטו

| --- | --- |


 אוניברסיטה ציבורית
 על שם:  אלוור אלטו 
 תקופת הפעילות:  1 בינואר 2010 – הווה (14 שנים) 
 בעלי תפקידים
 סגל:  4,000 
 סטודנטים
 :  12,000 
 מיקום
 מדינה:  פינלנד פינלנד
 קואורדינטות:  60°11′10″N 24°49′43″E﻿ / ﻿60.186111°N 24.828611°E﻿ / 60.186111; 24.828611
 www.aalto.fi
  (למפת הלסינקי מוגדלת) אוניברסיטת אלטו(למפת הלסינקי רגילה) אוניברסיטת אלטו
 
אוניברסיטת אלטו (בפינית: Aalto-yliopisto) היא אוניברסיטת מחקר ציבורית הממוקמת באספו, מיקלי ובהלסינקי שבפינלנד. האוניברסיטה הוקמה בשנת 2010 כמיזוג של שלוש אוניברסיטאות פיניות גדולות: אוניברסיטת הלסינקי לטכנולוגיה, בית הספר לכלכלה של הלסינקי והאוניברסיטה לאמנות ועיצוב בהלסינקי. האוניברסיטה חברה בועידת בתי הספר האירופיים לחינוך ומחקר הנדסי מתקדם ובברית N5T.
האוניברסיטה מורכבת משישה בתי ספר עם קרוב ל-12,000 סטודנטים ו-4,000 אנשי צוות וסגל, מה שהופך אותה לאוניברסיטה השנייה בגודלה בפינלנד.
האוניברסיטה נקראת על שמו של אלוור אלטו, אדריכל פיני בולט שלמד באוניברסיטת הלסינקי לטכנולוגיה. אלטו גם תכנון חלק גדול מהקמפוס הראשי של האוניברסיטה באוטניימי (אנ').
מבין הדמויות הבולטות שלמדו או לימדו באוניברסיטה (ובמוסדות הקודמים לה) ניתן למנות את אלוור אלטו, גונר נורדסטרום, ארטורי אילמארי וירטאנן ויורמה אולילה.
היסטוריה

בשנת 2004 פקידי משרד האוצר הפיני הגיעו למסקנה שבפינלנד יש יותר מדי אוניברסיטאות ומכונים להשכלה גבוהה. בעקבות זאת, הציע, נשיא האוניברסיטה לאמנות ועיצוב הלסינקי מיזוג מוסדות קיימים. בשנת 2007 החליטה ממשלת פינלנד (אנ') לבחון את האפשרות לאיחוד לעומק.
ב-29 במאי 2008 הודיעה הממשלה כי האוניברסיטה החדשה תיקרא על שמו של האדריכל הפיני אלבר אלטו לאור הישגיו בטכנולוגיה, הכלכלה והאמנות. שרת החינוך הפינית סארי סרקומה חתמה על אמנת אוניברסיטת אלטו ב-25 ביוני 2008 בהלסינקי, ביחד עם נציגי התעשיות הפיניות וארגונים מקצועיים נוספים. ב-19 בדצמבר 2008 נבחרה טולה טארי (אנ') על ידי המועצה להיות הנשיאה הראשונה של אוניברסיטת אלטו.
אוניברסיטת אלטו החלה לפעול ב-1 בינואר 2010. בתהליך יצירת האוניברסיטה תוקן חוק האוניברסיטאות כדי שהאוניברסיטה תהיה רשאית לאסוף הקדשים. האוניברסיטה הצליחה להגיע ליעד שלה לאסוף 200 מיליון אירו בתרומות פרטיות. הסכום הוגדל פי 2.5 על ידי הממשלה הפינית.
מינהל וארגון

האוניברסיטה מנוהלת על ידי מועצת קרן אוניברסיטת אלטו בת שבעה חברים. המועצה מחליטה על האסטרטגיה, התפעול, הנכסים והכספים של הקרן, וכן ממנה את נשיא האוניברסיטה וסגני הרקטורים. האוניברסיטה מאורגנת בשישה בתי ספר עם דיקנים ומבנים אדמיניסטרטיביים בהתאמה.
באוניברסיטה פועלים שישה בתי ספר:
בית הספר לאמנויות, עיצוב ואדריכלות (אנ') (Aalto ARTS)
בית הספר להנדסה כימית (אנ') (Aalto CHEM)
בית הספר למינהל עסקים (Aalto BIZ)
בית הספר להנדסת חשמל (אנ') (Aalto ELEC)
בית הספר להנדסה (אנ') (Aalto ENG)
בית הספר למדעים (Aalto SCI)
יחידות נוספות הפועלות באוניברסיטה:
מרכז הלמידה (אנ')
היחידה להשכלת מנהלים
מכון אלטו למדע (AScI) ‏
מכון הלסינקי לטכנולוגיית מידע (אנ') (HIIT) (יחידת מחקר משותפת עם אוניברסיטת הלסינקי)
מכון הלסינקי לפיזיקה (אנ') (HIP) (פועל במשותף עם אוניברסיטת הלסינקי ואוניברסיטת טמפרה לטכנולוגיה)
דירוג אקדמי

דירוג שנגחאי - מקום 301–400 (2023)
דירוג QS - מקום 109 (2024)
דירוג Times Higher Education - מקום 201–250 (2024)
הערות שוליים

↑  Mira Network AB. "Aalto AlumniNET". אורכב מ-המקור ב-2015-11-23.
↑  "AScI - Aalto Science Institute". asci.aalto.fi. 2 בפברואר 2015. {{cite web}}:  (עזרה)
↑  "Helsinki Institute of Physics". אורכב מ-המקור ב-2009-09-26. נבדק ב-2010-05-21.
| --- | --- |
בקרת זהויות :  CANTIC: a11368366  GND: 16073241-4  ISNI: 0000 0001 0838 9418  LCCN: no2010208844  SUDOC: 178631868  ULAN: 500514960  VIAF: 160878312   WorldCat (עם VIAF): 160878312
אוניברסיטת פולה

| --- | --- |

אוניברסיטת פולה
 אוניברסיטה
 תקופת הפעילות:  2006–הווה (כ־18 שנים)
 בעלי תפקידים
 רקטור:  אלפיו ברביירי
 סטודנטים
 :  2,465 (2011)
 מיקום
 מיקום:  פולה, קרואטיה
 מדינה:  קרואטיה קרואטיה
 קואורדינטות:  44°52′02″N 13°51′15″E﻿ / ﻿44.867291666667°N 13.854044444444°E﻿ / 44.867291666667; 13.854044444444
 www.unipu.hr
  (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי אוניברסיטת פולה(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי אוניברסיטת פולה
 
אוניברסיטת יוריי דוברילה פולה (בקרואטית: Sveučilište Jurja Dobrile u Puli, בלטינית: Universitas studiorum Polensis Georgii Dobrila) ממוקמת בעיר פולה, אשר שוכנת במחוז איסטריה במדינת קרואטיה ונקראת על שמו של הבישוף הקרואטי יוראי דוברילה. האוניברסיטה הוקמה בשנת 2006.
הערות שוליים

↑  Statistička izvješća: Studenti u akademskoj godini 2011./2012.
| --- | --- |
בקרת זהויות :  GND: 16019270-5  ISNI: 0000 0004 0397 7167  LCCN: no2013035333  NKC: ko20221151830  VIAF: 148806728   WorldCat (עם VIAF): 148806728 
ערך זה הוא קצרמרבנושא אוניברסיטאות ומכללות ובנושא קרואטיה. אתם מוזמנים לתרום לוויקיפדיה ו.
אטרש

| --- | --- |
מדינה: ישראל ישראל
מחוז: הדרום
סוג יישוב: שבט בדואי
 (למפת צפון הנגב מוגדלת) אטרש(למפת צפון הנגב רגילה) אטרש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אטרש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אטרש31°16′06″N 34°56′14″E﻿ / ﻿31.2682100045666°N 34.9372157163753°E﻿ / 31.2682100045666; 34.9372157163753

אְטרַשׁ הוא שבט בדואי בנגב, שמקום מושבו הוכר על ידי מדינת ישראל ושמו אטרש (שבט), אך טרם זכה למעמד מוניציפלי.
מקום מושבם של בני שבט האטרש הוא בכפר סעווה.
אול טיים לואו

| --- | --- |

חברי הלהקה בהופעה, 2008
 מקום הקמה:  טאוסן 
 תקופת הפעילות:  מ-2003
 סוגה:  פופ רוק, אימו פופ פאנק
 חברת תקליטים:  Fueled by Ramen, Emerald Moon Records 
 alltimelow.com
 פרופיל ב-IMDb
 חברים
 אלכס גסקרת' ג'ק ברקאט זאק מריק ריאן דוסון
 חברים לשעבר
 טיי ג'יי איהלה כריס קורטיללו
 
אול טיים לואו (מאנגלית: All Time Low) היא להקת רוק אמריקאית שנוסדה בבולטימור, מרילנד, בשנת 2003. הלהקה כוללת את אלכס גסקרת' (סולן, גיטרה), ג'ק ברקאט (גיטרה ראשית, קולות שניים), זאק מריק (גיטרה בס, קולות שניים) וריאן דוסון (מערכת תופים).
היסטוריה > 2003–2006: הקמה ו"The Party Scene"

הלהקה הוקמה בזמן שחבריה למדו בבית ספר תיכון. הם עשו גרסאות כיסוי לשירי פופ פאנק. באותה תקופה הלהקה כללה את אלכס גסקרת' (סולן), ג'ק ברקאט (גיטרה), טי ג'יי איהלה (גיטרה ראשית, קולות שניים), כריס קורטיללו (גיטרה בס) וריאן דוסון (תופים). כמה חודשים לאחר הקמת הלהקה, איהלה וקורטיללו החליטו לעזוב את הלהקה. ג'ק ברקאט החליף את איהלה בתור הגיטריסט הראשי של הלהקה, זאק מריק החליף את קורטיללו בתור נגן בס, ואלכס גסקרת' התחיל לנגן בגיטרה.
בנובמבר 2003, אול טיים לואו הוציאו לאור מיני-אלבום ראשון.
בשנת 2004 הלהקה חתמה על חוזה הקלטות עם חברת Emerald Moon Records.
בשנת 2005 הוציאו את המיני-אלבום "The Three Words to Remember in Dealing with the End EP" וביולי אותה שנה שחררו את אלבומם הראשון, "The Party Scene".
ב-2006, שנת לימודיהם האחרונה בתיכון, חברי הלהקה חתמו על חוזה עם החברה Hopless Records. באותה שנה הוציאו לאור מיני-אלבום שלישי שנקרא "Put Up or Shut Up".
היסטוריה > 2007–2008: So Wrong It's Right

בקיץ של שנת 2007 אול טיים לואו הופיעו בואנס וארפד טור. באותה שנה גם הוציאו את האלבום "So Wrong It's Right" שהגיע למקום ה-62 ברשימת הבילבורד 200[דרוש מקור].
הסינגל השני מהאלבום, "Dear Maria, Count Me In" הפך לשיר הראשון של הלהקה שהגיע לטבלת הבילבורד.
ב-7 במרץ 2008, אול טיים לואו הופיעו בשידור חי בטלוויזיה בפעם הראשונה בתוכנית "ג'ימי קימל לייב!".
בשנת 2021, הפך פזמון השיר Dear Maria, Count Me In לאתגר טיקטוק בו צעירים רבים אומרים למצלמה באנגלית: "זה לא רק שלב אמא, זה דרך חיים" ואז שרים את הפזמון. הכוונה היא לסגנון ה-Emo המאפיין את חלק מסצנת הפופ-פאנק.
הערות שוליים

↑  השיר באתר YouTube
| --- | --- |
בקרת זהויות :  BnF: cb16533943z (data)  GND: 16332916-3  ISNI: 0000 0001 0449 0738  LCCN: no2007075105  MusicBrainz: 62162215-b023-4f0e-84bd-1e9412d5b32c  NKC: xx0141537  SUDOC: 162518757  VIAF: 156317233   WorldCat (עם VIAF): 156317233
אוניברסיטת פודן

| --- | --- |


 אוניברסיטה ציבורית
 על שם:  Aurora Academy 
 מוטו:  博学而笃志，切问而近思 
 תקופת הפעילות:  1905–הווה (כ־119 שנים)
 בעלי תפקידים
 צוות:  5,800
 סגל:  2,700
 סטודנטים
 כלל הסטודנטים:  31,900
 סטודנטים לתואר ראשון:  14,100
 סטודנטים לתארים מתקדמים:  14,800
 מיקום
 מיקום:  שאנגחאי, הרפובליקה העממית של סין
 מדינה:  הרפובליקה העממית של סין הרפובליקה העממית של סין
 קואורדינטות:  31°17′56″N 121°29′57″E﻿ / ﻿31.298888888889°N 121.49916666667°E﻿ / 31.298888888889; 121.49916666667
 www.fudan.edu.cn
  (למפת שאנגחאי מוגדלת) אוניברסיטת פודן(למפת שאנגחאי רגילה) אוניברסיטת פודן he
 
אוניברסיטת פודן (במנדרינית: 复旦大学) היא אוניברסיטה מחקר ציבורית, הממוקמת בשאנגחאי שברפובליקה העממית של סין, אשר הוקמה בשנת 1905. אוניברסיטה זו נחשבת לאחת מן היוקרתיות ביותר במדינה (בדגש על לימודי הרפואה ומדעי הרוח) עם תנאי קבלה מחמירים. לאוניברסיטת פודן הייתה השפעה עמוקה על החברה הסינית במהלך השנים עם בוגרים רבים שהשתלבו במוקדי הכוח ותרבות במדינה. כמה מבין בוגרי המוסד הידועים ניתן למנות את גואו גואנגצ'אנג והונג יינג.
אוניברסיטת פודן חברה בארגונים אקדמאיים רבים ובהם התאגדות אוניברסיטאות האוקיינוס השקט (APRU), ליגת C9, אוניברסיטאס 21, ברית אוניברסיטאות דלתא של יאנגצה ואיגוד אוניברסיטאות המחקר במזרח אסיה (AEARU).
מבחינה ארגונית, אוניברסיטת פודן מורכבת מ-17 בתי ספר הכוללים 69 מחלקות ו-77 מכוני מחקר. לימודי הרפואה כוללים שיתוף פעולה עם כ-17 בתי חולים. הספרייה המקומית הוקמה בשנת 1922 ושטחה הכולל עומד על כ-29,000 מטרים רבועים. נכון לסוף שנת 2004, אוסף הספרייה הורכב מיותר מ־4.45 מיליון פריטים הכוללים מאמרים, ספרים, כתבי-עת, עיתונים והקלטות.
לאוניברסיטה יש שיתופי פעולה אקדמיים רבים הכוללים חילופי סטודנטים עם כ-200 מוסדות בכ-30 מדינות. מבין מוסדות המשתפים פעולה עם אוניברסיטת פודן ניתן למנות את אוניברסיטת ייל, אוניברסיטת וושינגטון בסנט לואיס, אוניברסיטת קולומביה, אוניברסיטת קליפורניה בסנטה ברברה, אוניברסיטת קליפורניה בלוס אנג'לס, אוניברסיטת קליפורניה בברקלי, אוניברסיטת בוקוני, אוניברסיטת רוצ'סטר, אוניברסיטת קליפורניה באירוויין, אוניברסיטת קליפורניה בסן דייגו, אוניברסיטת סידני, אוניברסיטת טורונטו, אוניברסיטת טוקיו, אוניברסיטת ג'ורג' וושינגטון, קולג' בלויט, אוניברסיטת אדלייד, האוניברסיטה הלאומית של סינגפור, בית הספר לכלכלה של לונדון, אוניברסיטת ג'ורג'טאון, קינגס קולג' לונדון, המכון למדע המדינה פריז, IE Business School, אוניברסיטת הרווארד ואוניברסיטת מנצ'סטר.
דירוגים בין-לאומיים

דירוג שאנגחאי: מקום 56 (2023)
דירוג Times Higher Education: מקום 44 (2024)
דירוג QS לאוניברסיטאות: מקום 39 (2024)
אוואריסטו פליצ'ה דאל'אבאקו

| --- | --- |

 לידה:  12 ביולי 1675 ורונה, הרפובליקה של ונציה, איטליה 
 פטירה:  12 ביולי 1742 (בגיל 67) מינכן, נסיכות הבוחר מבוואריה 
 מוקד פעילות:  הרפובליקה של ונציה 
 זרם:  המוזיקה הקלאסית בתקופת הבארוק 
 שפה מועדפת:  איטלקית 
 כלי נגינה:  צ'לו, כינור 
 צאצאים:  Joseph Abaco 
 
אוואריסטו פליצ'ה דאל'אבאקו (באיטלקית: Evaristo Felice dall'Abaco, ‏ 12 ביולי 1675 ורונה - 12 ביולי 1742, מינכן) היה כנר, צ'לן ומלחין איטלקי, נציג של המוזיקה הבארוקית.
ביוגרפיה

דאל'אבאקו נולד בשנת 1675 בוורונה, אז ברפובליקה של ונציה  כבנו של הטוען המשפטי (causidico) דמיאנו דאל'אבאקו ושל אשתו, קלורינדה. אין פרטים רבים על שנות לימודיו בתחום המוזיקה. ייתכן כי השתלם בנגינה בכינור ובצ'לו אצל ג'וזפה טורלי, כנר ומלחין, בן מפורסם של העיר ורונה.  ייתכן שהחל משנת 1685 עבר ללמוד במודנה, שם התחיל מאוחר יותר את הקריירה האמנותית. 
על פעילותו במודנה במהלך השנים 1701-1696 נמצא תיעוד בארכיון העיר.  הוא ניגן ככנר,  לפעמים לצידו של  תומאזו אנטוניו ויטאלי. במופעי תיאטרון ואופרה, באירועים באקדמיה, טקסים כנסייתיים, מסיבות ונשפים. בשנת 1704 הוא הצטרף כ-Kammermusiker . הוא התוודע באותם הימים לאופרות ולאורטוריות של מלחינים מן האסכולה הונציאנית המאוחרת, כמו אנטוניו ג'אנטיני, קרלו פלוויצ'ינו, אנטוניו לוטי ומרק'אנטוניו זיאני. במודנה הכיר דאל'אבאקו גם את הסגנון המוזיקלי הצרפתי מכיוון שעל המוזיקה בנשפים ובחגיגות החצר היה אחראי הצרפתי אמברוויל. 
אחרי 19 בספטמבר 1701 אין יותר תיעוד על נוכחותו של דאל'אבאקו במודנה.
ב-1704 ניתן למצוא אותו במינכן בחצר של מקסימיליאן השני עמנואל, הנסיך הבוחר מבוואריה (1726-1679).כנראה בעידודו של פייטרו טורי, שהיה לו מעמד חשוב בתזמורת החצר ומאוחר יותר היה ליועץ ומנהל המוזיקה הקאמרית של החצר הבווארית, התמנה  דאל'אבאקו כצ'לן בתזמורת הקאמרית של הנסיך.  
אולם בגלל מלחמת הירושה הספרדית שהה הנסיך מקס אמנואל רק לעיתים רחוקות במינכן. תקופה נשאר דאל'אבאקו ללא עבודה וקיבל את משכורתו באיחור. בסופו של דבר, בינואר 1705 השתחרר ממשרתו במינכן לפי בקשתו. בינתיים הקים הנסיך במושבו בבריסל אקדמיה חדשה למוזיקה וכעבור זמן עבר אבאקו לשם והתקבל שוב לשירות הנסיך.   
בהמשך ליווה דאל'אבאקו את הנסיך הבווארי בנאמור, בכמה יישובים בחבל אנו כולל מונס (1706-1709) בצרפת - בקומפיין (1709) וכמו כן בפריז ובוורסאי (1709-1711). בארצות השפלה - כנראה במונס - התחתן עם מארי קלמאנס בולטינק. כבר בגלות התמנה אבאקו לקונצרטמייסטר של קפלת הנסיך מקסימיליאן השני עמנואל, במקביל עם המוזיקאי הוותיק מלכיאור דארדספין (1717-1643). עם חזרתו של הנסיך למינכן, ב-1715 המשיך דאל'אבאקו בתפקיד קונצרטמייסטר, ואחרי מותו של דארדספין משרתו הפכה לבלעדית. בנוסף התמנה ליועץ. אחרי שנת 1726, תחת שלטונו של הנסיך הבוחר החדש, קרל אלברכט, גם הוא חובב מוזיקה אך בעל טעם אחר, קרנו של אבאקו בחצר ירדה. בשנת 1737 עם מותו של פייטרו טורי, מנהל המוזיקה הקאמרית של הנסיך, לא אבאקו אלא ג. פראנדיני ירש את התפקיד. אבאקו המשיך להלחין מוזיקה קאמרית עבור החצרות המלכותיות הצרפתית וההולנדית והצרפתית עד שנת 1740 כשפרש לגמלאות.
חייו הפרטיים

מנישואיו למארי קלמאנס בולטינק נולדו לו חמישה ילדים. הבן הבכור בשם ז'וזף קלמאן אבאקו (ג'וזפה קלמנטה פרדיננדו אבאקו) (1805-1710), היה לימים למלחין וצ'לן.
דאל 'אבאקו קרא לו בשם ז'וזף קלמאן לכבוד הנסיך הבוחר של קלן, אותו הכיר בעת נדודיו עם החצר הבווארית בארצות השפלה.
יצירתו

המוזיקה של דאל'אבאקו חבה במיוחד להשפעתם של ויוואלדי ושל קורלי .
הוא תרם לקביעת סדר הקטעים בסונטה הפרקלאסית.
כשגלה יחד עם החצר הבווארית, הגיע דאל'אבאקו גם לצרפת וספג השפעות צרפתיות, הבאות לידי ביטוי במיוחד באופוס 4 שלו
הנצחה

רחוב בעיר מינכן נקרא על שמו Abacostrasse
התזמורת הסימפונית של אוניברסיטת מינכן נקראת על שמו Abaco-Orchester
הקונסרבטוריון של ורונה קיבל את שמו
יצירות שפורסמו

1706 - 12 סונאטות קאמריות לכינור וצ'לו, עם באסו קונטינואו - אופוס 1
1714 - 12 קונצ'רטי כנסייתיים ל 4 כלים  - אופוס 2
1715 - 12 טריו-סונאטות  6 סונאטות כנסייתיות  ו 6 סונאטות קאמריות ל-3 כלים - אופוס 3
1716 - 12 סונאטות קאמריות לכינור ולצ'לו - אופוס 4
קונצ'רטי "ליותר כלים" :
סרנדה ל-4 קולות וכלי נגינה ליום השם של הנסיך הבוחר קלמנס אוגוסט
לקריאה נוספת

Julie Anne Sadie (red) - Guide de la Musique Baroque, Fayard, Les Indespensables de la Musique, Paris,  1995
הערות שוליים

↑  A.Sandberger ע'11
↑  A.Sandberger ע'13-12
↑  A.Sandberger ע'15-18
↑  A.Sandberger ע'19
↑  J.A.Sadie  ע' 348
↑  תזמורת אבאקו
↑  אתר הקונסרווטוגיון אבאקו בבוורונה
| --- | --- |
בקרת זהויות :  NLI: 987007351512905171  PLWABN: 9810675055805606  BIBSYS: 7043562  BNE: XX1560343  BnF: cb138929285 (data)  CiNii: DA08555064  GND: 104198273  ICCU: CFIV156374  ISNI: 0000 0000 8366 8444  LCCN: n82083388  LNB: 000059260  MusicBrainz: da6399f0-2f43-49aa-b373-a32fd1bf074a  NDL: 01153187  NKC: jx20100303001  NTA: 095141480  SELIBR: 349177  SNAC: w6sn2p3w  SUDOC: 087885395  Trove: 1527605  VIAF: 27251475   WorldCat (עם VIAF): 27251475
אוניברסיטת ציריך לאמנויות

| --- | --- |


 בית ספר לאמנות
 תקופת הפעילות:  1878 (כבית הספר לאמנויות יישומיות)  2007 (במתכונת הנוכחית) – הווה
 בעלי תפקידים
 נשיא:  תומאס ד' מאייר
 תלמידים
 :  2481 (נכון ל-2022)
 מיקום
 מיקום:  Pfingstweidstrasse 96 
 מדינה:  שווייץ שווייץ
 קואורדינטות:  47°22′59″N 8°32′09″E﻿ / ﻿47.38295°N 8.5358°E﻿ / 47.38295; 8.5358
 www.zhdk.ch
 he
 
אוניברסיטת ציריך לאמנויות (בגרמנית: Zürcher Hochschule der Künste, בקיצור: ZHdK) היא האוניברסיטה לאמנויות הגדולה ביותר בשווייץ. לומדים בה מעל ל-2,000 סטודנטים.
האוניברסיטה נוסדה בשנת 2007 כתוצאה ממיזוג בין בית הספר של ציריך לאמנות ועיצוב (HGKZ) ובית הספר למוזיקה, דרמה ומחול (HMT).
האוניברסיטה היא אחת מארבע האוניברסיטאות השייכות ל-Zürcher Fachhochschule (אנ').
אוניברסיטת ציריך לאמנויות מציעה קורסים לתואר ראשון, לתואר שני ולתוכניות השכלה מתקדמות באמנות, בעיצוב, במוזיקה, בהוראת האמנות, בתיאטרון, בקולנוע, במחול ובלימודים רב-תחומיים כמו גם תוכניות ללימודי דוקטורט בשיתוף עם אוניברסיטאות בינלאומיות לאמנות ועם המכון הטכנולוגי של ציריך.
לאוניברסיטה מסונפים מוזיאון העיצוב של ציריך, התיאטרון לאמנויות (Theater der Künste), מועדון המוזיקה Mehrspur והמרכז לתקשורת ולמידע (MIZ).
היסטוריה

אוניברסיטת ציריך לאמנויות נוסדה ב-1 באוגוסט 2007 כתוצאה ממיזוג בין בית הספר של ציריך לאמנות ועיצוב (HGKZ) ובית הספר למוזיקה, דרמה ומחול (HMT). הנשיא המייסד של המוסד החדש היה פרופ' הנס-פטר שוורץ. מאז נובמבר 2009, פרופ' תומאס ד' מאייר הוא נשיא האוניברסיטה.
בית הספר של ציריך לאמנות ועיצוב צמח מתוך בית הספר לאמנויות יישומיות שנוסד ב-1878. בית הספר המקורי שכן בבניין שתוכנן על ידי האדריכלים אדולף שטגר וקרל אגנדר, ובו נמצא כיום המוזיאון לעיצוב של ציריך.
בית הספר למוזיקה, לדרמה ולמחול נוצר בעצמו כתוצאה ממיזוג בין מספר מוסדות, שהתרחש ב-1999: הקונסרבטוריון של וינטרטור, הקונסרבטוריון של ציריך, בית הספר לג'אז של ציריך, התיאטרון של ציריך, האקדמיה למשחק ובית הספר השווייצרי המקצועי לבלט. התוכנית האוניברסיטאית ללימודי תיאטרון (השייכת כיום למחלקה לאמנויות הביצוע והקולנוע) נוסדה במקור בשנת 1937 כחלק מהתיאטרון המרכזי של ציריך, ונודעה כ"סטודיו השלבים של ציריך". היא מותגה מחדש בשנות ה-70 המוקדמות בתור "האקדמיה למשחק של ציריך".
לאחר המיזוג בין המוסדות, האוניברסיטה לאמנויות שכנה ב-35 אתרים שונים הפזורים ברחבי העיר ציריך והעיר הסמוכה לה, וינטרטור. בשנת 2014 הוקם קמפוס חדש במערב העיר ציריך, ואשר מאגד תחת אותה קורת גג את כל מחלקות האוניברסיטה מלבד מספר מוסדות אחדים השייכים לאוניברסיטה ונותרו במיקומיהם המקוריים.
מחלקות האוניברסיטה

האוניברסיטה מורכבת מחמש מחלקות מקצועיות:
המחלקה לאמנויות הביצוע והקולנוע – מעניקה הכשרה מקצועית במחול, בתיאטרון ובקולנוע. ההכשרה בקולנוע כוללת קורסים לתואר ראשון ולתואר שני במשחק, בבימוי, בהוראת התיאטרון, בדרמטורגיה ובעיצוב במה. עוד המחלקה מציעה תואר ראשון ותואר שני בקולנוע. התואר הראשון כולל הכשרה כללית או הכשרה מיוחדת בעיצוב הפקה. סטודנטים לתואר שני יכולים להתמחות בבימוי, בהפקת סרטי תעודה, בתסריטאות, בסינמטוגרפיה, בעריכת סרטים ובהפקה יצירתית. התוכניות במחול כוללות הכשרה מקצועית במחול קלאסי או תואר ראשון במחול מודרני, וכן תואר שני במחול, המאפשר לסטודנטים להתמחות בכוריאוגרפיה כמו גם בהוראת המחול.
המחלקה לעיצוב – מעניקה תארים בשבעה מסלולים: מדיה אודיו-ויזואלית וליהוק, עיצוב משחקים, עיצוב תעשייתי, עיצוב אינטראקציה, טרנדים וזהות, ותקשורת חזותית.
המחלקה לאנליזה תרבותית – עוסקת בהוראה ובמחקר של תרבות עיונית, אנליזה תרבותית והוראת האמנות. הקורסים שלה לתואר ראשון ולתואר שני מיועדים למורים לעתיד, לעיתונאי תרבות וליוצרי תערוכות.
המחלקה לאמנות יפה – מציעה קורסים אקדמיים בדיגיטליות, בצילום, במיצב ובפיסול, בציור, בביצוע, בשמע, בשפות ובווידאו.
המחלקה למוזיקה – מציעה תוכניות ביצירה, בהוראה ובפרשנות של מוזיקה קלאסית, ג'אז, פופ ומוזיקה כנסייתית. התואר הראשון והתואר השני במחלקה מספקים הכשרה מקצועית למוזיקאים העתידים לעסוק בניהול ובניצוח על מקהלות, למורים למוזיקה, לסולנים ולעוסקים במוזיקה קאמרית, למהנדסי שמע ולמורים לפיתוח קול, למוזיקאי ג'אז ופופ. הסטודנטים במחלקה משתתפים בקונצרטים של האוניברסיטה, המתקיימים בתחומיה או באתרים ציבוריים אחרים.
בוגרים מפורסמים (של המוסדות שקדמו לאוניברסיטה)

ברונו גנץ
ה.ר. גיגר
אן-סופי מוטר
חברי סגל מפורסמים (של המוסדות שקדמו לאוניברסיטה)

סופי טויבר-ארפ
יוהאנס איטן
זכר ברון